Diari Oficial de la Generalitat Valenciana


Sumari del DOGV 4612, del 21-10-2003 (2003/10837)

RESOLUCIÓ de 15 de juliol de 2003, del conseller de Territori i Habitatge, per la qual s'aprova definitivament el Pla de Reforma Interior de Millora Nou Moles del Pla General d'Ordenació Urbana de València.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10282


Data del document
:   15-07-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * publicitat

RESOLUCIÓ de 15 de juliol de 2003, del conseller de Territori i Habitatge, per la qual s'aprova definitivament el Pla de Reforma Interior de Millora Nou Moles del Pla General d'Ordenació Urbana de València. [2003/10773]
  
Vist l'expedient referit al Pla de Reforma Interior de Millora Nou Moles del Pla General d'Ordenació Urbana de València, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant resolució de l'Alcaldia de data 28 de gener de 2003. Després del pertinent període d'exposició pública, en el qual es va presentar una al·legació, va ser aprovat provisionalment per l'Ajuntament en Ple en la sessió celebrada el 28 de març de 2003. L'expedient complet té entrada en el registre de la Comissió Territorial d'Urbanisme de València amb data 30 d'abril de 2003.
  
Segon
  
El Projecte consta de memòria informativa i justificativa, i plànols d'informació i d'ordenació.
  
Tercer
  
Durant la tramitació de l'expedient s'ha sol·licitat informe als organismes següents: Unitat de Patrimoni de la Conselleria de Cultura i Educació. Emés en sentit favorable amb data 20 de juny de 2003.
  
Quart
  
València disposa d'un Pla General d'Ordenació Urbana aprovat definitivament per la Comissió Territorial d'Urbanisme en data 28 de desembre de 1988.
  
Cinqué
  
La Comissió Territorial d'Urbanisme de València, en sessió celebrada el 27 de juny de 2003, va acordar emetre informe favorable sobre el Pla de Reforma Interior «Nou Moles» del Pla General d'Ordenació Urbana de València, i elevar proposta d'aprovació definitiva al conseller de Territori i Habitatge.
  
Fonaments de dret
  
Primer
  
La tramitació ha sigut correcta, conforme al que estableix l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment del que preceptua els articles. 27 i 28 de la Llei Reguladora de l'Activitat Urbanística.
  
Tercer
  
L'objecte del projecte és el canvi d'ordenació (més en concret es tracta d'una reordenació de volums) en l'illa de cases delimitada per l'avinguda Pérez Galdós i els carrers Cartagena i Torres Torres. Els resultats concrets d'aquesta modificació són els següents:
  
Quart
  
A la vista del quadre exposat s'observa que els paràmetres urbanístics són bàsicament coincidents. L'única diferència consisteix en el sòl dotacional, si bé cal dir que aquesta diferència no és real, ja que en el planejament vigent no es preveuen els sòls ocupats per elements viaris, la qual cosa addicionat als sòls destinats a zones verdes donarien un resultat semblant al proposat en el Pla de Reforma Interior. Malgrat aquesta apreciació, amb el Pla de reforma interior es continua mantenint la proporció establida en l'article 17 de l'annex al Reglament de planejament de la Comunitat Valenciana.
  
Cinqué
  
La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen sobre l'aprovació dels plans de reforma interior modificadors de l'ordenació estructural, de municipis de 50.000 habitants o més, en els quals la competència per a l'aprovació definitiva correspon al conseller de Territori i Habitatge, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb els articles 6.d), 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i Decret 7, de 21 de juny, del president de la Generalitat i el Decret 81/2003, de 27 de juny, del Consell de la Generalitat, pel qual s'estableix l'estructura orgànica de les conselleries de l'administració de la Generalitat.
  
Vistos els preceptes legals citats i els altres de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament el Pla de reforma interior de millora «Nou Moles» del Pla General d'Ordenació Urbana de València.
  
Contra la present resolució, que posa fi a la via administrativa, es pot interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que les persones interessades puguen exercir qualsevol altre recurs que estimen oportú.